Luiss Hamiltons

**Sers Luiss Karls Deividsons Hamiltons** (; dzimis  Stīveneidžā, Lielbritānijā) ir britu autosportists, kurš piedalās *[[Formula 1]]* autosacīkstēs, pārstāvot *[[Scuderia Ferrari|Ferrari]]*, bet lielākos panākumus guvis braucot *[[Mercedes AMG Petronas|Mercedes]]* komandā. Viņš ir septiņas reizes kļuvis par *Formula 1* pasaules čempionu. Luiss Hamiltons bieži vien tiek saukts par skandalozāko mūsdienu Pirmās formulas sacīkšu braucēju, kā arī par vienu no visu laiku labākajiem Pirmās formulas sacīkšu braucējiem sporta vēsturē. 2020. gada beigās par nopelniem autosportā viņš iecelts par bruņinieku-bakalauru ar tiesībām lietot pievārdu "sers".

Tā kā Hamiltons nāk no etniski jauktas ģimenes, viņš bieži tiek dēvēts par "pirmo melnādaino sportistu *Formula 1* vēsturē", talanta dēļ viņš dažkārt masu medijos tiek salīdzināts ar tumšādaino golfa spēlētāju Taigeru Vudsu. Par sasniegumiem autosportā 2009. gadā viņam tika piešķirts Britu impērijas goda ordenis. Luisa vārds viņam dots par godu slavenajam amerikāņu sprinterim Karlam Lūisam.

Atskaitot mazāka mēroga autosporta čempionātu titulus, Luiss Hamiltons ir pazīstams kā 2005. gada ''F3'' Eirosēriju čempions, kā arī 2006. gada *[[GP2]]* čempions.

Savā *Formula 1* karjerā Luisam Hamiltonam ir izdevies izcīnīt septiņus pasaules čempiona titulus, kas padara viņu par vienu no visu laiku sekmīgākajiem pilotiem Pirmās formulas vēsturē. Kopējo uzvarēto sacīkšu skaita ziņā (103 uzvaras) viņš ieņem pirmo vietu, pārspējot Mihaelu Šūmaheru (91 uzvara).

## Karjera

Savas karjeras gaitā Hamiltons braucis vairākās formulu sērijās, tostarp Formula Renault. 2005. gadā bija ''F3'' Eirosērijas čempions, bet 2006. gadā kļuva par *[[GP2]]* čempionu, abās reizēs parādot fantastisku sniegumu. Tajā pašā gadā arī ir bijis *[[McLaren]]* komandas testpilots. *McLaren* komandas jauno braucēju programmā Hamiltons tika pieņemts 13 gadu vecumā.

Sākot ar 2007. gadu viņš brauc *Formulā 1*, *McLaren* komandā. Jau savā pirmajā sacīkstē viņš kāpa uz goda pjedestāla, izcīnot 3. vietu. Pēc šī panākuma tika izpirktas biļetes uz viņa mājas sacīksti, Lielbritānijas GP. Otrajās sacensībās viņš pakāpās vēl soli augstāk un izcīnīja 2. vietu uzreiz aiz komandas biedra Fernando Alonso. *[[McLaren]]* komanda dubultuzvaru nebija izcīnījusi gandrīz 7 gadus, kopš laika, kad *[[McLaren]]* brauca Mika Hekinens un Deivids Kulthārds. Pēc šīs sacīkstes sekoja vēl trīs izcīnītas otrās vietas, līdz 2007. gada 10. jūnijam, kad Luiss Hamiltons pēc izcīnītas uzvaras kvalifikācijā izcīnīja arī savu pirmo uzvaru, finišējot pirmais Kanādas Lielās Balvas izcīņā. Pēc šīs uzvaras viņš kļuva arī par kopvērtējuma līderi. Viņa panākumu sērija turpinājās ASV, kad jau otro reizi karjerā viņš uzvarēja gan kvalifikācijā, gan sacīkstē. Pirmo reizi uz goda pjedestāla Hamiltons nekāpa lietainajā 2007. gada Eiropas GP, kad finišēja devītajā vietā, nedaudz atpaliekot no astotās vietas īpašnieka Heiki Kovalainena. Pirmo reizi viņš izstājās , kad ar nodilušām riepām pārāk ātri iebrauca boksu celiņā un iestiga grants joslā. Sezonas pēdējā sacīkstē cerības uz titulu sabojāja ātrumkārbas problēmas; pusi apļa Hamiltons bija spiests braukt neitrālā pārnesumā un zaudēja apmēram 30 sekundes. Viņam tomēr izdevās izcīnīt vicečempiona titulu, bet, par spīti tam, McLaren komanda komandu kopvērtējumā palika pēdējā vietā sakarā ar spiegošanas skandālu.

Arī savā otrajā sezonā Hamiltons bija viens no kandidātiem uz titulu. Pēc uzvarām  un  viņš izvirzījās pirmajā vietā kopvērtējumā, par četriem punktiem pārspējot tuvāko sekotāju Felipi Masu.  Hamiltons sākumā uzvarēja, tomēr pēc sacīkstes viņam uzvaru atņēma, piespriežot 25 sekunžu sodu par trases īsināšanu. Sezonas pēdējā sacīkstē Hamiltons nodrošināja titulu un kļuva par pirmo melnādaino *F1* čempionu, visu laiku jaunāko *F1* čempionu un pirmo britu *F1* čempionu kopš . gada.

. gadā *McLaren* sezonu iesāka slikti, jo sakarā ar daudzajām formulu dizaina maiņām komanda nebija sagatavojusi konkurētspējīgu bolīdu. Sezonas otrajā pusē Hamiltons izcīnīja vairākas uzvaras, tomēr cīņā par titulu neiesaistījās.

## ''Formula 1'' rezultāti

* Sacīkstes **treknrakstā** sāktas no pirmās starta pozīcijas.
* Sacīkstēs *slīprakstā* ir uzrādīts ātrākais apļa laiks.

 — Pašreizējā sezona
 — Nefinišēja, bet ieskaitīts klasifikācijā, jo paveica vismaz 90% no distances
‡ — Iegūta puse no punktiem, jo netika veikti 75% sacīkstes.

## Privātā dzīve
2007. gadā tika ziņots, ka, lai iegūtu lielāku ietekmi pār savu privāto dzīvi, kā arī tiktu projām no daudzajiem medijiem Apvienotajā Karalsitē, Luiss Hamiltons izvēlējās pārcelties uz dzīvi Šveicē. Vēlāk Hamiltons norādīja, ka arī pārlieku lielais nodokļu slogs, kas ir sastopams Lielbritānijā, kalpoja par vienu no galvenajiem iemesliem tam, lai kādu laiku padzīvotu Šveicē. Visbeidzot 2012. gada sākumā Luiss Hamiltons pārcēlās dzīvot uz Monako, kas mūsdienās sava relatīvi zemā nodokļu sloga dēļ kalpo par mājvietu daudziem turīgiem cilvēkiem. Šī iemesla dēļ trīskārtējais Pirmās formulas pasaules čempions ir paspējis izpelnīties asu kritiku par to, ka labprātāk izvēlas maksāt savus nodokļus ārpus Apvienotās Karalistes. Tāpat Luisam Hamiltonam zināmu laiku patīk pavadīt arī Amerikas Savienotajās Valstīs kā Losandželosā un Kolorādo štatā, kur Hamiltonam pieder savs zemes īpašums. Hamiltons ir arī uzsvēris, ka neizslēdz domu kādreiz tālākā nākotnē audzināt savu potenciālo ģimeni ASV, nevis Apvienotajā Karalistē.

2017. gada februārī tika oficiāli paziņots, ka Luisa Hamiltona ienākumi par 2017. gada ''F1'' sezonu būs mērāmi 31 miljona ASV dolāru apjomā, kas tādējādi viņu padarīs par otru vispelnošāko *[[Formula 1|F1]]* pilotu 2017. gadā.

## Atsauces

## Ārējās saites

* Oficiālā mājaslapa